# Baker Street

### Z Wikipédie

221B Baker Street.
Múzeum Sherlocka Holmesa.

Baker Street je londýnska ulica v štvrti Marylebone v mestskom obvode City of Westminster. Je známa najmä vo vzťahu k fiktívnej postave románového detektíva Sherlocka Holmesa, ktorý býval v dome číslo 221B. Táto adresa však nikdy oficiálne neexistovala.

S výstavbou Baker Street začal v 18. storočí staviteľ William Baker. Pôvodne sa na ulici nachádzali obydlia príslušníkov vyššej spoločenskej vrstvy. V súčasnosti tu skôr sídlia obchodné spoločnosti.

## [úprava] Opis ulice

Baker Street je rušná dopravná tepna vedúca južne od Regent's Parku, pretínajúca Marylebone Road, York Street, Portman Square a Wigmore Street. Tu sa mení na Orchard Street, ktorá končí na križovatke s Oxford Street.

## [úprava] Zaujímavé miesta

- V roku 1835 otvorili prvú stálu expozíciu Múzea voskových figurín Madame Tussaud. V roku 1884 presťahovali múzeum na neďalekú Marylebone Road, kde sídli dodnes.
- V roku 1940 sa do domu na 64 Baker Street presťahovalo riaditeľstvo Special Operations Executive.
- V roku 1991 v dome na 239 Baker Street otvorili Múzeum Sherlocka Holmesa. Na túto adresu je doručovaná aj všetka korešpondencia pre Sherlocka Holmesa.
- Do roku 2004 sídlo na ulici v takzvanom Michael House riaditeľstvo obchodnej spoločnosti Marks & Spencer.

## [úprava] Dopravné spojenie

Najbližšie stanice London Underground:

- Baker Street (Bakerloo, Jubilee, Metropolitan, Circle a Hammersmith & City Line)
- Neďaleko stanice sa nachádza oddelenie strát a nálezov prevádzkované spoločnosťou Transport for London.

## [úprava] Pozri aj

- 221B Baker Street

## [úprava] Externé odkazy

- London Town; sprievodca po Baker Street (po anglicky)

Zdroj: "http://sk.wikipedia.org../../../b/a/k/Baker_Street_6405.html"

Kategórie: Londýnske ulice a námestia | City of Westminster

##### Views

- Stránka
- Diskusia
- Aktuálna verzia

##### Hľadaj

##### Iné jazyky

- Česky
- Dansk
- Deutsch
- English
- Español
- Français
- Nederlands
- ‪Norsk (bokmål)‬
- Suomi
- Svenska